ପୁରୀ, ମଇ ୩ (ଓଡିଶା ଡଟ କମ) ଚଳିତ ବର୍ଷ ୧୮ ଜୁଲାଇ ରେ ହେବାକୁ ଥିବା ନବ କଳେବର ଯାତ୍ରା ପୂର୍ବରୁ ପୁରୀର ସବୁ ହୋଟେଲରେ ନିଜ ଖର୍ଛରେ କ୍ଲୋଜସର୍କିଟ କ୍ୟାମେରା ଲଗାଇବାକୁ ରାଜ୍ୟ ସରକାର ନିର୍ଦେଶ ଦେଇଛନ୍ତି ।
ପର୍ଯ୍ୟଟନ ବିଭାଗ ସଚିବ ଡଃ ଅରବିନ୍ଦ କୁମାର ପାଢୀ ଦେଇଥିବା ଏହି ନିର୍ଦ୍ଦେଶ ଅନୁସାରେ ହୋଟେଲ ମାଲିକ ନିଜ ଖର୍ଛରେ ପର୍ଯ୍ୟଟକଙ୍କ ବ୍ୟାଗ ଯାଞ୍ଚ ପାଇଁ ସ୍କାନର ମଧ୍ୟ ଲଗାଇବେ ଓ ହୋଟେଲ ବୁକିଂ ପାଇଁ ଅନ୍ଲାଇନ ବ୍ୟବସ୍ଥା କାର୍ଯ୍ୟକାରୀ କରିବେ ।
ହୋଟେଲ ବୁକିଙ୍ଗ କରୁଥିବା ବ୍ୟକ୍ତିଙ୍କ ସମ୍ପର୍କରେ ପୁଲିସକୁ ଚବିଶ ଘଣ୍ଟା ମଧ୍ୟରେ ଜଣାଇବାକୁ ଓ ହୋଟେଲରେ ରହୁଥିବା ସବୁ ଲୋକଙ୍କ ତାଲିକା ପ୍ରଦର୍ଶିତ କରିବାକୁ ମଧ୍ୟ ହୋଟେଲ ମାଲିକ ମାନଙ୍କୁ ନିର୍ଦ୍ଦେଶ ଦିଆଯାଇଛି ।
ଚଳିତ ବର୍ଷ ନବ କଳେବର ଯାତ୍ରା ଅନୁଷ୍ଠିତ ହେଉଥିବାରୁ ପୁରୀ ରେ ପ୍ରାୟ ପଚାଶ ଲକ୍ଷ ଭକ୍ତଙ୍କ ସମାଗମ କୁ ଆଖି ଆଗରେ ରଖି ସରକାର ବ୍ୟାପକ ପ୍ରସ୍ତୁତି ଚଳାଇଛନ୍ତି ।
